rejauldu/bengali-wikipedia huggingface dataset:
সৈয়দ হাশিম রাজা একজন পাকিস্তানি বেসামরিক কর্মচারী এবং পূর্ব পাকিস্তানের প্রাক্তন গভর্নর ছিলেন।    প্রাথমিক ও শিক্ষা জীবন  সৈয়দ হাশিম রাজা ব্রিটিশ ভারতের উত্তর প্রদেশের উন্নাওতে ১৬ ফেব্রুয়ারি ১৯১০ সালে জন্মগ্রহণ করেন।   ১৯৩৩ সালে তিনি লখনউ বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। তারপরে তিনি আরও পড়াশুনার জন্য ইংল্যান্ডের অক্সফোর্ড বিশ্ববিদ্যালয়ে চলে যান।    পেশা  সৈয়দ হাশিম রাজা ১৯৩৪ সালে ব্রিটিশ ভারতের সিভিল সার্ভিসে যোগ দেন। ১৯৩৩ থেকে ১৯৯৯ সাল পর্যন্ত তিনি সহকারী কালেক্টর ও ম্যাজিস্ট্রেট ছিলেন। তিনি ১৯৪৩ থেকে ১৯৩৯ সাল পর্যন্ত লারকানা ও থারপাড়ার জেলা প্রশাসকের দায়িত্ব পালন করেন। ১৯৪৬ থেকে ১৯৪৭ সাল পর্যন্ত তিনি স্বরাষ্ট্র ও জেনারেল বিভাগের উপসচিব হিসাবে দায়িত্ব পালন করেন। তিনি প্রাদেশিক প্রেস উপদেষ্টা, সিন্ধুর গভর্নরের সচিব সহ অসংখ্য পদে অধিষ্ঠিত ছিলেন।   ১৯৪৮ থেকে ১৯৫১ সাল পর্যন্ত তিনি তৎকালীন পাকিস্তানের ফেডারেল রাজধানী করাচির প্রথম প্রশাসক ছিলেন। পাকিস্তানের প্রতিষ্ঠাতা মুহাম্মদ আলী জিন্নাহ ১৯৪৮ সালের ১১ সেপ্টেম্বর করাচিতে মারা গেলে প্রকৃত পক্ষে তিনি প্রশাসকের পদে দায়িত্ব পালন করছিলেন। তিনি ছিলেন জিন্নাহর অন্যতম ঘনিষ্ঠ সহযোগী।  ১৯৫১ থেকে ১৯৫৩ সাল পর্যন্ত তিনি সিন্ধু প্রশাসনের বিভিন্ন দায়িত্ব পালন করেন। ১ জুলাই ১৯৬১ সাল থেকে ৫ আগস্ট ১৯৬১ সালে তিনি পূর্ব পাকিস্তানের ভারপ্রাপ্ত গভর্নর ছিলেন ।   পুরস্কার এবং স্বীকৃতি    পাকিস্তানের হয়ে অসাধারণ অবদানের জন্য সিতারা-ই-পাকিস্তান পুরস্কার    পাকিস্তান সরকার কর্তৃক সীতারা-ই-কায়েদ-ই-আজম (কায়েদ-আযমের তারকা) পুরস্কার   মৃত্যু এবং উত্তরাধিকার  সৈয়দ হাশিম রাজা দীর্ঘদিন অসুস্থতার পর কিডনি বিকল হওয়ায় ৩০ সেপ্টেম্বর ২০০৩ সালে পাকিস্তানের করাচিতে ৯২ বছর বয়সে মারা যান।   সালমা রাজার সাথে তার বিয়ে হয়েছিল। তার দুই কন্যা এবং দুই পুত্র, ন্যাশনাল ব্যাঙ্ক অফ পাকিস্তানের প্রাক্তন প্রেসিডেন্ট সৈয়দ আলী রাজা এবং পাকিস্তানের স্টেট ব্যাঙ্কের প্রাক্তন গভর্নর সৈয়দ সেলিম রাজা ।    তথ্যসূত্র   বিষয়শ্রেণী:নিখিল ভারত মুসলিম লীগের সদস্য বিষয়শ্রেণী:মুহাজির ব্যক্তি বিষয়শ্রেণী:পূর্ব পাকিস্তানের গভর্নর বিষয়শ্রেণী:২০০৩-এ মৃত্যু বিষয়শ্রেণী:১৯১০-এ জন্ম বিষয়শ্রেণী:সিতারা-ই-পাকিস্তান প্রাপক
মিম কুট ভারতের মিজোরামের একটি উৎসব। এটি প্রধানত নাগাল্যান্ডের কুকি উপজাতিরা পালন করে এবং ভুট্টা সংগ্রহের পর আগস্ট ও সেপ্টেম্বর মাসে এই উৎসব পালিত হয়। কুকি উপজাতির দ্বারা এই উৎসবটি উদ্‌যাপনের অন্যতম প্রধান কারণ হল সফলভাবে ভুট্টার চাষ করে উৎপাদিত ফসলের উপর তাদের বিজয়ী গৌরব প্রকাশ করা। এটি মরশুমের শেষ ফসলের ফসল হিসাবেও বিবেচিত হয়।  এই উৎসবের দৈর্ঘ্য দুই দিন থেকে সাত দিন পর্যন্ত হতে পারে। মিজোরামের লোকেরা এই উৎসবে নৃত্য ও গীত পরিবেশন করে। তাদের পরিহিত বিভিন্ন পোশাক মিজো মানুষজন এবং মিম কুট উৎসবকে অনন্য করে তোলে।   উৎপত্তি ও ইতিহাস   মিম কুটকে মিজোরামের প্রাচীনতম উৎসব মনে করা হয়। মৃতদের স্মৃতির উদ্দেশ্যে শ্রদ্ধা জানিয়ে এই উৎসবের আয়োজন করা হয়। যদিও এই উৎসবের একটি অংশ ভোজন, কিন্তু এতে আনন্দের সুযোগ খুব কমই আছে। মিম অর্থ ভুট্টা। ভুট্টা পাকার পর এই উৎসবের আয়োজন করা হয়।   মিজোরামের মিম কুট উৎসবের প্রধান আকর্ষণ  আচার অনুষ্ঠান- এই উৎসবে, ব্যক্তিরা মূলত তাদের মৃত পূর্বপুরুষদের শ্রদ্ধা জানায়। বিশ্বাস করা হয় যে তারা তাদের প্রিয়জনের বিদেহী আত্মাকে ভুট্টা, বস্ত্র, গহনা এবং রুটি প্রদান করে।  ঐতিহ্যবাহী নৃত্য- স্থানীয়রা চিরাচরিত নৃত্যে অংশগ্রহণ করে, যেগুলি দুজনে বা আরও বড় করে দলবদ্ধভাবে পরিবেশিত হয়। নেপথ্যে বড় ড্রাম, লংহর্ন জাতীয় যন্ত্র এবং অন্যান্য স্থানীয় বাদ্যযন্ত্রে স্নিগ্ধ সঙ্গীত বাদিত হয়। নৃত্যে অংশগ্রহণকারীরা  বিশেষ পোশাকে সজ্জিত হয়ে সঠিক সমন্বয়ে নৃত্য করে। অংশগ্রহণকারীদের দেখা, সত্যই একটি অবিস্মরণীয় অভিজ্ঞতা।  প্রতিযোগিতা এবং ক্রীড়া - নৃত্য ছাড়াও, আনন্দদায়ক প্রতিযোগিতা, ক্রীড়া, পোশাক প্রদর্শনী, প্রতিভা অন্বেষণও এই সময় আয়োজিত হয়।   উদ্‌যাপন  মিম কুট উদ্‌যাপন করা হয় রাইস-বিয়ার পান করে, নাচ-গান করে এবং ভোজনের মাধ্যমে। বছরের কাটা ফসলের অংশ সম্প্রদায়ের বিদেহী আত্মার উদ্দেশ্যে পুত-পবিত্র করা হয়। যেহেতু মিম কুট শোকের সময় হিসাবে পালিত হয়, এটি তাহ কুত নামেও পরিচিত, যার অর্থ 'শোকের উৎসব'।   তথ্যসূত্র   বিষয়শ্রেণী:ধরন ও দেশ অনুযায়ী উৎসব বিষয়শ্রেণী:লোকসঙ্গীত বিষয়শ্রেণী:মিজোরামের উৎসব বিষয়শ্রেণী:নাগাল্যান্ডের উৎসব বিষয়শ্রেণী:ভারতের নবান্ন উৎসব বিষয়শ্রেণী:ভারতের লোক উৎসব
বিন্দিয়া কবির একজন বাংলাদেশী চলচ্চিত্র অভিনেত্রী যিনি দাবাং (২০১৪), মার্ডার ২ (২০১৫) এবং মাস্তান ও পুলিশ (২০১৭) এর মত চলচ্চিত্রে অভিনয় করেছেন। দাবাং তার প্রথম চলচ্চিত্র, যেখানে তিনি জায়েদ খানের বিপরীতে অভিনয় করেছিলেন। জায়েদ খানের সঙ্গে তার অশ্লীল দৃশ্যে অভিনয়ের জন্য সমালোচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী অভিনেত্রী
অন্ধ্রপ্রদেশ ফুটবল অ্যাসোসিয়েশন (এপিএফএ), হল পূর্বে অন্ধ্র ফুটবল অ্যাসোসিয়েশন হিসেবে পরিচিত, অন্ধ্রপ্রদেশে ফুটবলের রাজ্য নিয়ন্ত্রক সংস্থা। এটি সর্বভারতীয় ফুটবল ফেডারেশন, জাতীয় নিয়ন্ত্রক সংস্থার সাথে অনুমোদিত। এপিএফএ সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়।   ইতিহাস   তৎকালীন এআইএফএফ সহ-সভাপতি শিব কুমার লালের পৃষ্ঠপোষকতায় হায়দ্রাবাদ ফুটবল অ্যাসোসিয়েশনের সাথে অন্ধ্র ফুটবল অ্যাসোসিয়েশনের একীভূত হওয়ার পরে ১৯৫৯ সালে স্পোর্টস ফেডারেশন গঠিত হয়েছিল।    আরও দেখুন   অন্ধ্রপ্রদেশ ফুটবল দল   তথ্যসূত্র   বিষয়শ্রেণী:অন্ধ্রপ্রদেশে ফুটবল বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:১৯৫৯-এ ভারতে প্রতিষ্ঠিত বিষয়শ্রেণী:১৯৫৯-এ প্রতিষ্ঠিত ক্রীড়া সংস্থা
আদমপুর বায়ু সেনা ঘাঁটি বা আদমপুর এয়ার ফোর্স স্টেশন হল ভারতের উত্তরাঞ্চলে জলন্ধর জেলার আদমপুর শহরে অবস্থিত একটি বায়ু সেনা ঘাঁটি। এটি জলন্ধর-হোশিয়ারপুর প্রধান মহাসড়কের পাশে পাঞ্জাবের জলন্ধর শহরের ২৩ কিলোমিটার উত্তর-পূর্বে অবস্থিত। এটি ভারতের দ্বিতীয় বৃহত্তম সামরিক বিমানবন্দর। এটি ভারত-পাক সীমান্তের ১০০ কিলোমিটারের মধ্যে অবস্থিত এবং ৪৭ নং স্কোয়াড্রন আইএএফ এবং ২২৩ নং স্কোয়াড্রন আইএএফ-এর ঘাঁটি।   ইতিহাস  জলন্ধরের আদমপুর খুব পুরানো বায়ু সেনা ঘাঁটি। এই বায়ু সেনা ঘাঁটি বা এয়ার ফোর্স বেস ১৯৬৫ সালের ভারত-পাকিস্তান যুদ্ধে গুরুত্বপূর্ণ ভূমিকা পালন করেছিল। ৬ই সেপ্টেম্বর, ১৯৬৫ সালে, পাকিস্তানি বিমানবাহিনী ভারতের পাঞ্জাব রাজ্যের পাঠানকোট বায়ুসেনা ঘাঁটি , হেলভারা বায়ুসেনা ঘাঁটি এবং আদমপুর বায়ুসেনা ঘাঁটি আক্রমণ করে। হেলভারা ও আদমপুর আক্রমণ ব্যর্থ হয় এবং আদমপুর পর্যন্ত পৌঁছানোর আগেই আক্রমণকারীরা ফিরে যায়।  ১৯৬৫ সালের ৭ই সেপ্টেম্বর পিএএফ কর্তৃক তিনটি ভারতীয় বিমানঘাঁটিতে (হেলভারা, পাঠানকোট ও আদমপুর) ১৩৫ জন বিশেষ পরিষেবাগ্রুপ (এসএসজি) প্যারা কমান্ডোকে, প্যারাস্যুট দ্বারা নামায়। এই সাহসী প্রচেষ্টা একটি "চরম দুর্দশা" বলে প্রমাণিত হয়েছে। কেবলমাত্র দশজন কমান্ডো পাকিস্তানে ফিরে যেতে সক্ষম হয়েছিল, অবশিষ্টরা (একজন অপারেশন কমান্ডার মেজর খালিদ বাট সহ) যুদ্ধবন্দী হিসাবে ধরা পড়ে। আদমপুরে এই পাকিস্তানি সৈন্যরা আবাসিক বা বসতি এলাকাগুলোতে অবতরণ করেছিল, সেখানে তারা গ্রামবাসীরা কাছে ধরা পড়ে এবং পুলিশের কাছে হস্তান্তরিত হয়।   ১৯৭১ সালের ৩রা ডিসেম্বর "অপারেশন চেঙ্গিস খান" দিয়ে পশ্চিম ফ্রন্টে ভারত-পাকিস্তান যুদ্ধ শুরু হয়। পাকিস্তানি সেনা পাঠানকোটের বায়ু সেনা ঘাঁটিতে আঘাত হানে এবং রানওয়ে ব্যাপকভাবে ক্ষতিগ্রস্ত হয়। পাঠানকোনকে ঘিরে নেয় জলন্ধরের আদমপুর এএফএস থেকে আসা সৈন্য, এবং প্রথম আঘাতের পর স্থল কর্মীরা রানওয়ে মেরামত করে দেয়। "My years with the IAF" by Air Chief Marshal P C Lal  ১৯৯৯ সালের মার্চে কার্গিল যুদ্ধের সময় জলন্ধরের আদমপুর এএফএস থেকে মিরাজ যুদ্ধ বিমানের ৭ নং স্কোয়াড্রন টাইগারহিল, মুন্থো ধালো এবং টোলোলিং আক্রমণ করেছিল।   বিমান  আদমপুর বায়ু সেনা ঘাঁটি পুরোনো বি/ইউবি বিমানবহর সম্পূর্নভাবে মেরামত করে এখন মিগ-২৯ইউপিজি বিমান পরিচালনা করে।  রানওয়ে  আদমপুর বায়ু সেনা ঘাঁটির রানওয়েটি ২,৭৫৫ মিটার বা ৯,০৩৯ ফুট দীর্ঘ। রানওয়েটি আস্ফাল্ট দ্বারা নির্মিত।  সিভিল এনক্লেভ  ভারতের বিমানবন্দর কর্তৃপক্ষ ₹১৮ কোটি খরচ করে জলন্ধরের কান্ডোলা এবং দামুন্ডা গ্রামে আদমপুর সামরিক বিমান ঘাঁটির কাছে আদমপুর বেসামরিক বিমানবন্দর নির্মাণ করেছে  বাণিজ্যিক বেসামরিক বিমান চলাচল সহজতর করার জন্য। ভারতীয় বিমান বাহিনীর থেকে অনাপত্তি শংসাপত্র প্রাপ্তির পর এএআই কর্তৃক ৫০ একর জমির প্রস্তাবিত স্থানের পরীক্ষা করার পর কেন্দ্রীয় সরকার ২০১৫ সালের জুলাই মাসে জলন্ধরের আদমপুরে বেসামরিক বিমানবন্দর স্থাপনের জন্য প্রযুক্তিগত সম্ভাব্যতা প্রস্তাবটি অনুমোদন করেছে। AAI team examines proposed site for Adampur airportPunjab to build new domestic airport at AdampurCommercial Status for Adampur Airport Soon: Sukhbir Singh Badal বিমানবন্দর থেকে বাণিজ্যিক উড়ান ১ মে ২০১৮ সাল থেকে শুরু হয়েছে। স্পাইসজেট ভারত সরকারের "উড়ান" প্রকল্পে আঞ্চলিক সংযোগ পরিষেবা বা রিজিওনাল কানেক্টিভিটি সার্ভিস (আরসিএস) এর অধীনে কাজ শুরু করেছে।    বিমানসংস্থা এবং গন্তব্যস্থল    তথ্যসূত্র    বহিঃসংযোগ   বিষয়শ্রেণী:ভারতের বায়ু সেনা ঘাঁটি বিষয়শ্রেণী:ভারতের বিমানবন্দর বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:পাঞ্জাবের বিমানবন্দর, ভারত বিষয়শ্রেণী:জলন্ধর জেলা
200px|left|Flag of Iraq300px|right|ইরাকের অবস্থান  ইরাক (আরবি: العراق () সরকারিভাবে ইরাক প্রজাতন্ত্র, একটি মধ্যপ্রাচ্যের রাষ্ট্র। বাগদাদ ইরাকের রাজধানী। ইরাকের দক্ষিণে কুয়েত এবং সৌদি আরব, পশ্চিমে জর্ডান, উত্তর-পশ্চিমে সিরিয়া, উত্তরে তুরস্ক এবং পূর্বে ইরান অবস্থিত। আরবি ইরাকের সরকারী ভাষা। ইরাকের তিন-চতুর্থাংশেরও বেশি জনগণের মাতৃভাষা আরবি। ইরাকে প্রচলিত আরবি ভাষার লিখিত রূপটি ধ্রুপদী বা চিরায়ত আরবি ভাষার একটি পরিবর্তিত রূপ। কিন্তু কথা বলার সময় ইরাকের লোকেরা আরবির বিভিন্ন কথ্য উপভাষা ব্যবহার করেন। ইরাক মূলত মরুময় দেশ, কিন্তু দজলা ও ফোরাতের মধ্যবর্তী অববাহিকার ভূমি উর্বর। নদীগুলি প্রতিবছর প্রায় ৬ কোটি ঘনমিটার পলি বদ্বীপে বয়ে নিয়ে আসে। দেশটির উত্তরাঞ্চল পর্বতময়। সর্বোচ্চ পর্বতের নাম চিকাহ দার, যার উচ্চতা ৩,৬১১ মিটার। পারস্য উপসাগরে ইরাকের ক্ষুদ্র একটি তটরেখা আছে। সমুদ্র উপকূলের কাছের অঞ্চলগুলি জলাভূমি ছিল, তবে ১৯৯০-এর দশকে এগুলির পানি নিষ্কাশন করা হয়।   22px বিস্তারিত
__TOC__  ১৭ সেপ্টেম্বর ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  ব্যবহারকারীদের সম্পাদনা আগ্ৰহ শুধুমাত্র তন্ময় ভট্টাচার্য কে নিয়ে, উভয় অ্যাকাউন্টের অপসারিত অবদান দেখুন। সম্ভবত তারা একই ব্যক্তি অথবা সংঘবদ্ধভাবে বিজ্ঞাপন প্রচারের উদ্দেশ্যে উইকিপিডিয়া ব্যবহার করছেন। —শাকিল (আলাপ · অবদান) ১৩:২৫, ১৭ সেপ্টেম্বর ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  সংঘবদ্ধ সম্পাদনাকারী এবং উইকিপিডিয়াকে বিজ্ঞাপন ও প্রচারণার উদ্দেশ্যে ব্যবহার করায় বাধা দেওয়া হলো। রিয়াজ (আলাপ) ১৪:২৫, ১৭ সেপ্টেম্বর ২০২৩ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩
এরানদোল () ভারতের মহারাষ্ট্র রাজ্যের জালগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৭ মিটার (৭৪৪ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে এরানদোল শহরের জনসংখ্যা হল ৩০,১২০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে এরানদোল এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
মার্ডার ২ একটি ভারতীয় সাইকোলজিক্যাল থ্রিলার। এটাতে অভিনয় করেছেন ইমরান হাশমী, জ্যাকলিন ফার্নান্দেজ ও প্রশান্ত নারায়ন। এর পরিচালক মোহিত সুরি এবং প্রযোজক মুকেশ ভাট। ফিল্মটি বক্স অফিসে ভালো আয় করে এবং "ব্লকবাস্টার" বলে ঘোষণা করে বক্স অফিস ইন্ডিয়া। এটি বলিউড ছায়াছবি ২০১১ এর অন্যতম ব্যবসাসফল  সিনেমা।    শ্রেষ্ঠাংশে   অভিনেতা(গণ) ভূমিকা  বিবরণ:  ইমরান হাশমী অর্জুন বগবাত একজন প্রাক্তন পুলিশ অফিসার ও প্রমাণিত অপরাধী। জ্যাকলিন ফার্নান্দেজ প্রিয়া সুন্দরী অবিবাহিত মডেল। প্রশান্ত নারায়ন ধীরাজ পান্ডে একজন নপুংসক এবং মনোবিকারগ্রস্ত সিরিয়াল হত্যাকারী। সুলাগনা পানিগ্রাহিরেশমা একটি তরুণ, দরিদ্র, কলেজ মেয়ে, যে অসহায় হয়ে প্রবেশ করে পতিতাবৃত্তিতে। সুধাংশু পাণ্ডে ইন্সপেক্টর সাদা অর্জুনের বন্ধু সন্দীপ সিকান্দনির্মলা পণ্ডিত  বিক্রমজিৎ কমিশনার আহমেদ খান একজন কমিশনার যিনি সিরিয়াল কিলিং কেসগুলোকে সলভ করতে চান।  শ্বেতা কাওয়াত্রা সাইকোলজিস্ট ডঃ সানিয়া বিশেষ চরিত্রে ইয়ানা গুপ্তা জ্যোতি  আ জারা গানে বিশেষ উপস্থিতি এবং ধীরাজ পান্ডের শিকার।  অমরদীপ ঝারেশমা এর মা ক্যামিও চরিত্রে অভিনয  অভিজিৎ লাহিড়ী ধীরাজ পান্ডের বাবা  ক্যামিও চরিত্রে অভিনয়  ঝুমা বিশ্বাস হোস্টেল ওয়ার্ডেন ক্যামিও চরিত্রে অভিনয়     সাউন্ডট্র্যাক    তথ্যসূত্র   বহিঃসংযোগ    বিষয়শ্রেণী:২০১১-এর চলচ্চিত্র বিষয়শ্রেণী:ভারতীয় আদিরসাত্মক থ্রিলার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র‎ বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:সাইকোপ্যাথ সম্পর্কে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:দক্ষিণ কোরীয় চলচ্চিত্রের ভারতীয় পুনর্নির্মাণ বিষয়শ্রেণী:২০১১-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:সত্য ঘটনা অবলম্বনে হিন্দি চলচ্চিত্র বিষয়শ্রেণী:ভারতীয় ধর্ষণ ও প্রতিশোধ বিষয়ক চলচ্চিত্র বিষয়শ্রেণী:ভারতীয় মনস্তাত্ত্বিক লোমহর্ষক চলচ্চিত্র বিষয়শ্রেণী:ভারতীয় নব্য-নোয়ার চলচ্চিত্র
.ইনফো () ইন্টারনেটের ডোমেইন নেম সিস্টেমের একটি জেনেরিক টপ-লেভেল ডোমেইন (জিটিএলডি)। নামটি information থেকে প্রাপ্ত, যদিও নিবন্ধকরণের প্রয়োজনীয়তাগুলি কোনও নির্দিষ্ট উদ্দেশ্য নির্ধারণ করে না।  .ইনফো ২০০০ সালের এর শেষ দিকে আইসিএএনএন-র অত্যন্ত প্রচারিত ঘোষণার ডোমেইন, সাতটি নতুন জেনেরিক টপ-লেভেল ডোমেইন পর্যায়ক্রমে প্রকাশিত হয়।   ইতিহাস  .ইনফো তৈরি হওয়ার পর থেকেই অ্যাফিলিয়াস দ্বারা পরিচালিত হয়ে আসছে। ২০০৩ সালে, এটিই প্রথম জিটিএলডি ডোমেইন যা আইইটিএফ স্ট্যান্ডার্ড-ভিত্তিক আন্তর্জাতিক ডোমেইন নামগুলিকে সমর্থন করে।   তথ্যসূত্র    বহিঃসংযোগ   বিষয়শ্রেণী:ইন্টারনেট বিষয়শ্রেণী:টপ-লেভেল ডোমেইন বিষয়শ্রেণী:জেনেরিক টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
কিং অব দ্য রিং একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/kingring.html#94 এটি কিং অব দ্য রিং কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ১৯৯৪ সালের ১৯শে জুন তারিখে মার্কিন যুক্তরাষ্ট্রের মেরিল্যান্ডের বাল্টিমোরের বাল্টিমোর এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট এগারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে ওয়েন হার্ট কিং অব দ্য রিং প্রতিযোগিতার ফাইনালে রেজর রামোনকে পরাজিত করে কিং অব দ্য রিংয়ের মুকুট জয়লাভ করেছে। অন্যান্য শীর্ষস্থানীয় ম্যাচে, রডি পাইপার একক ম্যাচে জেরি লোলারকে এবং ডাব্লিউডাব্লিউএফ চ্যাম্পিয়নশিপ ম্যাচে ডিজেল ব্রেট হার্টকে ডিস্কোয়ালিফিকেশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি কিং অব দ্য রিং হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন মাসে অনুষ্ঠিত হয়। এই প্রতি-দর্শনে-পরিশোধে কিং অব দ্য রিং প্রতিযোগিতাটির ম্যাচ অন্তর্ভুক্ত থাকে; ১৯৮৫ সালে প্রতিষ্ঠিত এই প্রতিযোগিতাটি একটি একক-নির্মূল প্রতিযোগিতা, যা ১৯৯০ বাদে ১৯৯১ পর্যন্ত প্রতি বছর অনুষ্ঠিত হয়েছিল। প্রথম দিকে কিং অব দ্য রিং প্রতিযোগিতার প্রাথমিক পর্বের ম্যাচগুলো টেলিভিশন সম্প্রচারিত হয়নি এমন বিশেষ হাউস শো হিসেবে অনুষ্ঠিত হতো। অতঃপর টেলিভিশনে সম্প্রচারিত হয়নি এমন অনুষ্ঠানের বিপরীতে, প্রতি-দর্শনে-পরিশোধে প্রতিযোগিতাটির কিছু ম্যাচ অন্তর্ভুক্ত করা হয়; যার ফলে অনুষ্ঠানটি আয়োজনের পূর্বে বাছাইপর্বের বেশ কয়েকটি ম্যাচ আয়োজন করা হতো এবং শুধুমাত্র চূড়ান্ত কয়েকটি ম্যাচ প্রতি-দর্শনে-পরিশোধে অনুষ্ঠিত হতো। কিং অব দ্য রিং প্রতিযোগিতাটির বিজয়ী কুস্তিগিরকে "কিং অব দ্য রিং" মুকুট প্রদান করা হয়। ১৯৯৩ সালের ১৩ই জুন তারিখে প্রথমবারের মতো কিং অব দ্য রিং অনুষ্ঠিত হয়েছে।  ১৯৯৪ সালের এই অনুষ্ঠানটি কিং অব দ্য রিং কালানুক্রমিকের দ্বিতীয় অনুষ্ঠান ছিল, যা ১৯শে জুন তারিখে মার্কিন যুক্তরাষ্ট্রের মেরিল্যান্ডের বাল্টিমোরের বাল্টিমোর এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ১৯৯৪ কিং অব দ্য রিং বিষয়শ্রেণী:জুন ১৯৯৪-এ মার্কিন যুক্তরাষ্ট্রে ঘটনা বিষয়শ্রেণী:১৯৯৪-এ মেরিল্যান্ড বিষয়শ্রেণী:মেরিল্যান্ডে ঘটনা বিষয়শ্রেণী:বাল্টিমোরে পেশাদার কুস্তি
ডাঃ বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ পশ্চিমবঙ্গের পশ্চিম মেদিনীপুর জেলার বলরামপুরে অবস্থিত একটি চিকিৎসা বিদ্যালয় ও গবেষণা প্রতিষ্ঠান। এটি ২০১৮ সালে কার্যক্রম শুরু করে। প্রতিষ্ঠানটি আইআইটি খড়গপুরের অন্তর্গত, কিন্তু মূল ক্যাম্পাসের বাইরে অবস্থিত। প্রতিষ্ঠানটি হৃদচিকিৎসা, নিউরোসার্জারি, অঙ্গ প্রতিস্থাপন, অনকোলজি, ট্রমা ও অন্যান্য বিভাগের বৈশিষ্ট্যযুক্ত একটি ৪০০-শয্যাবিশিষ্ট বহু-বিশেষায়িত হাসপাতাল দিয়ে শুরু হয়।  বিভিন্ন গবেষণা, একাডেমিক ও চিকিৎসা অবকাঠামোগত পরিকল্পনা আইআইটি খড়গপুর এবং অল ইন্ডিয়া ইনস্টিটিউট অব মেডিকেল সায়েন্সেস, দিল্লি যৌথভাবে পরিচালনা করে।  আইআইটি খড়গপুরের তথ্য অনুসারে, প্রথম পর্বে ৪০০-শয্যাবিশিষ্ট সুপার-স্পেশালিটি হাসপাতাল ২০১৯ সালের শেষের দিকে যাত্রা শুরু করবে।   সহযোগিতা   প্রতিষ্ঠানটি ইতোমধ্যে অল ইন্ডিয়া ইনস্টিটিউটস অব মেডিকেল সায়েন্সেস, টাটা মেডিকেল সেন্টার, দক্ষিণ পূর্ব রেলওয়ে হাসপাতাল এর সাথে সহযোগিতা করেছে। এটি ডিএসআইআর দ্বারা সমর্থিত একটি “কমন রিসার্চ অ্যান্ড টেকনোলজি ডেভলপমেন্ট হাব”ও প্রতিষ্ঠা করেছে, যাতে এমএসএমইগুলি দ্বারা স্বাস্থ্যসেবা প্রযুক্তি উদ্ভাবন এবং সমর্থনমূলক উৎপাদনের প্রচার করা সম্ভব হয়।   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের হাসপাতাল বিষয়শ্রেণী:পশ্চিমবঙ্গের মেডিকেল কলেজ বিষয়শ্রেণী:আইআইটি খড়গপুর বিষয়শ্রেণী:২০১৮-এ পশ্চিমবঙ্গে প্রতিষ্ঠিত বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান
বরওয়াহ () ভারতের মধ্য প্রদেশ রাজ্যের পশ্চিম নিমর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে বরওয়াহ শহরের জনসংখ্যা হল ২৪,৯১৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে বরওয়াহ এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
thumb|Aythya ferina  পাতি ভুতিহাঁস (বৈজ্ঞানিক নাম: Aythya ferina) (ইংরেজি: Common pochard) হচ্ছে Anatidae পরিবারের Aythya গণের একটি পাখি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৪৫০  বর্ণনা পাতি ভুতিহাঁস মাঝারি আকৃতির। পুরুষ হাঁসের ঠোঁট লম্বা ও গাঢ় বর্ণের হয়ে থাকে। এদের মাথা ও গলা লাল রঙের হয় এবং বুক কালো রং। এদের চোখ দেখতে লাল হয়। দেহের পিছনের অংশ ধূসর বর্ণের। স্ত্রী পাতি ভুতিহাঁসের মাথা ত্রিকোণাকার হয়ে থাকে। এদের মাথা ও দেহ বাদামী রঙের এবং ঠোঁট ধূসর।  বিস্তৃতি এই পাখি যে সব দেশের স্থানীয় তা হলও আফগানিস্তান, আলবেনিয়া, আলজেরিয়া, আর্মেনিয়া, অস্ট্রিয়া, আজারবাইজান, বাহরাইন, বাংলাদেশ, বেলারুশ, বেলজিয়াম, ভুটান, বসনিয়া ও হার্জেগোভিনা, বুলগেরিয়া, চীন, ক্রোয়েশিয়া, সাইপ্রাস, চেক প্রজাতন্ত্র, ডেনমার্ক, মিশর, ইরিত্রিয়া, এস্তোনিয়া, ইথিওপিয়া, ফিন্ল্যান্ড, ফ্রান্স, গাম্বিয়া, জর্জিয়া, জার্মানি, গ্রীস, গুয়াম, গিনি-বিসাউ, হাঙ্গেরি, আইসল্যান্ড, ভারত, ইরান, ইসলামী প্রজাতন্ত্রের, ইরাক, আয়ারল্যান্ড, ইস্রায়েল, ইতালি, জাপান, জর্ডান, কাজাকস্তান, কোরিয়া কুয়েত, কিরগিজস্তান, লাতভিয়া, লেবানন, লিবিয়া, লিচেনস্টেইন, লিতভা, লাক্সেমবার্গ, ম্যাসেডোনিয়া, প্রাক্তন যুগোস্লাভ প্রজাতন্ত্র, মালি, মাল্টা, মরিতানিয়া, মোল্দাভিয়া, মঙ্গোলিয়া, মন্টিনিগ্রো, মরক্কো, মায়ানমার, নেপাল, নেদারল্যান্ডস, নাইজেরিয়া, উত্তর মারিয়ানা দ্বীপপুঞ্জ, নরওয়ে, ওমান, পাকিস্তান, প্যালেস্টাইন, অক্সাইড, ফিলিপাইন, পোল্যান্ড, পর্তুগাল, কাতার, রুমানিয়া, রাশিয়া, সৌদি আরব, সেনেগাল, সার্বিয়া, শ্লোভাকিয়া, স্লোভানিয়া, দক্ষিণ সুদান, স্পেন,  সুদান, সুইডেন, সুইজল্যান্ড, সিরিয়া আরব প্রজাতন্ত্র, তাইওয়ান, চীনের প্রদেশ, তাজিকস্তান, থাইল্যান্ড, টিউনিস্, তুরস্ক, তুর্কমেনীয়, উগান্ডা, ইউক্রেইন, সংযুক্ত আরব আমিরাত, যুক্তরাজ্য, উজবেকিস্তান, ভিয়েতনাম, ইয়েমেন ইত্যাদি।  চিত্রশালা  তথ্যসূত্র  বিষয়শ্রেণী:আফগানিস্তানের পাখি বিষয়শ্রেণী:আলবেনিয়ার পাখি বিষয়শ্রেণী:আলজেরিয়ার পাখি বিষয়শ্রেণী:আর্মেনিয়ার পাখি বিষয়শ্রেণী:অস্ট্রিয়ার পাখি বিষয়শ্রেণী:আজারবাইজানের পাখি বিষয়শ্রেণী:বাহরাইনের পাখি বিষয়শ্রেণী:বাংলাদেশের পাখি বিষয়শ্রেণী:বেলারুশের পাখি বিষয়শ্রেণী:বেলজিয়ামের পাখি বিষয়শ্রেণী:ভুটানের পাখি বিষয়শ্রেণী:বসনিয়া ও হার্জেগোভিনার পাখি বিষয়শ্রেণী:বুলগেরিয়ার পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:ইউরেশিয়ার পাখি বিষয়শ্রেণী:আফ্রিকার পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
বরাকর নদীটি ঝাড়খণ্ড এর হাজারিবাগ জেলার কাছে পদ্মা এলাকায় উৎপন্ন হয়েছে। এরপর এটি ছোটনাগপুর মালভূমির উত্তরভাগ দিয়ে ২২৫ কিলোমিটার (১৪০ মাইল) প্রবাহিত হয়ে পশ্চিমবঙ্গএর বীরভূম জেলা ও বর্ধমান জেলা হয়ে দিশেরগড়ের কাছে দামোদর নদে মিলিত হয়েছে। মোটের উপর পশ্চিম থেকে পূর্ববাহিনী এই নদীটির মোট আববাহিকার আয়তন ৬,১৫৯ বর্গ কিলোমিটার (২৩৭৮ বর্গমাইল)। এটি দামোদর নদ এর প্রধান উপনদী।এই নদীর প্রধান দু'টি উপনদী হল উশ্রী নদী (দক্ষিণ থেকে) ও বর্ষোতি নদী (উত্তর থেকে)। এছাড়াও আরও ১৫টি ছোট বড় উপনদীর জলে এই নদী পুষ্ট। এককড়ি চট্টোপাধ্যায়, বর্ধমান জেলার ইতিহাস ও লোকসংস্কৃতি, প্রথম খণ্ড, র‍্যাডিকাল ইমপ্রেশন, , পৃঃ - ২৬।  তিলাই বাঁধ thumb|বর্ধমান জেলার আসানসোলের কাছে বরাকর নদী  মাইথন বাঁধ থাম্ব|মাইথন বাঁধ  তথ্যসূত্র     বিষয়শ্রেণী:ভারতের নদী বিষয়শ্রেণী:ঝাড়খণ্ডের নদী বিষয়শ্রেণী:পশ্চিমবঙ্গের নদী
চ্যাসটার্নবার্গিয়াএকটি সাঁজোয়া ডাইনোসর, প্রয়াত ক্রেটাসিয়াস সময়ের থেকে নদসুর পরিবারের অংশ।  বিবরণ  আকার এবং সাধারণ আকার thumb|left|Restoration of C. rugosidens  চ্যাসটার্নবার্গিয়া ভারী বিস্তৃত ও ট্যাংকের-মতো ছিল। অনুমান করা হয়েছে যে তার দৈর্ঘ্য প্রায় 6.6 মিটার (22 ফুট)।  2010 সালে, গ্রেগরি এস পল এর মতে ছয় মিটার হতে হবে এবং তিন টন ওজন হলেই চাসেস্তের্ন্বের্গিয়া বিবেচিত হবে।Paul, G.S., 2010, The Princeton Field Guide to Dinosaurs, Princeton University Press p. 238  চ্যাসটার্নবার্গিয়ার ছিল ছোট  ডিম্বাকৃতি আলিবেষ্টিত অস্থিময় প্লেটর মতো পিঠ ও মাথা, এবং তার পাশ বরাবর অনেক ধারালো শীষ। চারটি বৃহত্তম শীষ অভিক্ষিপ্ত ভাবে প্রতিটি পাশ দিয়ে কাঁধ থেকে বেরিয়ে থাকে, যা দ্বিতীয় ভুক্ষয় দ্বারা বিভক্ত করা হয়েছে। তিনটি হাফরিং বড় প্লেট  দ্বারা  তার ঘাড় ও কাঁধ সুরক্ষিত হয়।  বৈশিষ্ট্য 1990 সালে, কেনেথ কার্পেন্টার একটি সম্পূর্ণভাবে এই গত্রের জন্য কিছু রোগনির্ণয়কারী বৈশিষ্ট্যগুলো স্থাপন করে, প্রধানত তার নিকট আত্মীয় পানপ্লসুরুস এর সঙ্গে তুলনা করে। উপরের দৃশ্যে, চঞ্চুর আরো সমান্তরাল দিক আছে। মাথার বর্মৈ একটি মসৃণ পৃষ্ঠ আছে। তালু, ভমের  নিন্ম মুখি হয়। স্নায়ুর খিলান ও স্নায়ুর কাঁটা পানপ্লসুরুস তুলনায় খাটো হয়। ত্রিকাস্থি উপযুক্ত তিনটি ত্রিকাস্থিসংক্রান্ত কশেরুকা নিয়ে গঠিত। কাঁধ ঘের ঠিক, পিঠের ডানা এবং  করাকইড অপরের সঙ্গে সংযুক্ত নেই।Carpenter, K. 1990. "Ankylosaur systematics: example using Panoplosaurus and Edmontonia (Ankylosauria: Nodosauridae)", In: Carpenter, K. & Currie, P.J. (eds) Dinosaur Systematics: Approaches and Perspectives, Cambridge University Press, Cambridge, pp. 281-298  প্রত্নবাস্তুবিদ্যা চ্যাসটার্নবার্গিয়া প্রায় ৭৬.৫-৭৫ মিলিয়ন বছর আগে ডাইনোসরের পার্ক সংকলন এর উপরের অংশে অস্তিত্ব ছিল। যেমন হাদ্রসুরিদ্স গ্র্য়্পসুরুস, কর্য়্থসুরুস এবং পারাসুরলোফাস,  চেরেটপ্সাইডস সেন্ত্রসুরাস এবং  চাস্মসুরাস এবং আঙ্কিয়েলাসুরাস আল্লাসুরাস এবং দ্যপ্লসুরাস, অনেক অন্যান্য দৈত্যরাও পাশাপাশি বসবাস করতো। এই ডাইনোসর চোয়ালের অ্যানাটমি এবং বলবিজ্ঞান গবেষণায় দেখা যায় তারা সম্ভবত সব ধরনের একটি জনাকীর্ণ ইকো-স্থান খাদ্যের জন্য সরাসরি প্রতিযোগিতার এড়ানোর জন্য কিছুটা ভিন্ন পরিবেশগত কুলুঙ্গি দ্বারা দখল করে।Mallon, J. C., Evans, D. C., Ryan, M. J., & Anderson, J. S. (2012). Megaherbivorous dinosaur turnover in the Dinosaur Park Formation (upper Campanian) of Alberta, Canada. Palaeogeography, Palaeoclimatology, Palaeoecology. গঠন  হিসেবে চ্যাসটার্নবার্গিয়া, কই স্তরের গর্গসুরুস লিব্রাতুস এবংদাস্প্লেতসুরুস এবং আরো নামহীন প্রজাতি থেকে এ শুধুমাত্র বড় শিকারী হিসাবে পরিচিত।</ref> The only large predators known from the same levels of the formation as Chassternbergia are the tyrannosaurids Gorgosaurus libratus and an unnamed species of Daspletosaurus.  তথ্যসূত্র